ग्रामीणों पर फायरिंग कर भाग निकले गौ तस्कर

नगर| शनिवार की रात गौ तस्कर गांव मूडौती में ग्रामीणों पर फायरिंग कर गायाें से भरे एक वाहन को जबरन भगा कर ले गए। जबकि एक वाहन में भरे गौ वंश को पीछे ही खाली कर फरार हो गए। शनिवार की रात 10 बजे लक्ष्मणगढ़ थानांतर्गत गांव लीली व टोडा के लोगों ने मूडौती आकर ग्रामीणों को गौतस्करों द्वारा दो वाहनों में गायों को भरकर मेवात की तरफ ले जाने की सूचना दी। एेसे में ग्रामीणों ने मंदिर के पास मूडौती से नगर की तरफ आने वाले रास्ते पर पत्थर लगा दिए। तभी एक टाटा वाहन में सवार गौ तस्कर ग्रामीणों पर फायरिंग कर भाग गए। गौ तस्करों की ओर से ग्रामीणों पर एक राउंड फायरिंग करना बताया है। लेकिन ग्रामीणों की ओर घेराबंदी की आशंका पर गौतस्कर एक वाहन में भरे गौ वंश को मूडौती आने से पहले ही खाली कर फरार हो गए।



थानाधिकारी राजेन्द्र कुमार ने बताया कि ग्रामीणों की अोर से गौ तस्करों के आने की सूचना पर नाकाबंदी की गई। लेकिन गौतस्कर पकड़े जाने की आशंका से दूसरे रास्ते से फरार हो गए। ग्रामीणों को पुलिस को सूचित करने के संबंध में मोबाइल नंबर दिए गए है।



